Diari Oficial de la Generalitat Valenciana


Sumari del DOGV 3530, del 02-07-1999 (1999/5593)

RESOLUCIÓ de 3 de juny de 1999, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de l'Annex per a l'any 1998 del conveni de col·laboració entre el Ministeri d'Educació i Cultura i la Generalitat Valenciana per a la realització del Catàleg Col·lectiu del Patrimoni Bibliogràfic.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3530

Data del DOGV
:   02-07-1999

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1999/5593


Data del document
:   03-06-1999

Organisme emissor
:   Conselleria de Presidència

Tipus de document
:   Resolució

Anàlisi jurídica

 Descriptors 

:   * cooperació administrativa
    * biblioteca nacional
    * patrimoni cultural
    * catàleg
    * administració central

RESOLUCIÓ de 3 de juny de 1999, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de l'Annex per a l'any 1998 del conveni de col·laboració entre el Ministeri d'Educació i Cultura i la Generalitat Valenciana per a la realització del Catàleg Col·lectiu del Patrimoni Bibliogràfic. [1999/X5593]
  
Subscrit, després de la tramitació prèvia reglamentària, entre el Ministeri d'Educació i Cultura i la Generalitat Valenciana, el 17 de setembre de 1998, un Annex per a l'any 1998 del conveni de col·laboració entre el Ministeri d'Educació i Cultura i la Generalitat Valenciana per a la realització del Catàleg Col·lectiu del Patrimoni Bibliogràfic, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Annex, que ha quedat inscrit en el Registre de Convenis amb el número 0664/1999, i que figura com a annex d'aquesta resolució.
  
València, 3 de juny de 1999.- La subsecretària del Secretariat del Govern i Relacions amb les Corts: Catalina Escuín Palop.
  
Annex per a l'any 1998 del Conveni de col·laboració entre el Ministeri d'Educació i Cultura i la Generalitat Valenciana per a la realització del Catàleg col·lectiu del patrimoni bibliogràfic
  
A Madrid, el 17 de setembre de 1998
  
Reunits
  
Per una part l'Excma. Sra. Esperanza Aguirre Gil de Biedma, ministra d'Educació i Cultura, que actua per delegació del Govern de la Nació, en virtut de l'acord del Consell de Ministres de 21 de juliol de 1995 (BOE de 4 d'agost) i, per l'altra, l'Honorable Sr. Francisco E. Camps Ortiz, conseller de Cultura, Educació i Ciència de la Generalitat Valenciana, especialment facultat per a la firma del present annex en virtut de l'acord del Consell de la Generalitat Valenciana del dia 21 de juliol de 1998, per tal de procedir a la firma de l'annex per a 1998 del conveni per a la realització del Catàleg Col·lectiu del Patrimoni Bibliogràfic,
  
Manifesten
  
Que el 22 de setembre de 1997 les dues parts varen subscriure un conveni de col·laboració per a la realització del Catàleg Col·lectiu del Patrimoni Bibliogràfic, segons l'obligació establida en l'article 51 de la Llei 16/1985, del Patrimoni Històric Espanyol.
  
Que la clàusula 8 de l'esmentat conveni estableix que estarà vigent fins al 31 de desembre de l'any 1999, i que la clàusula 1 determina que l'aportació de cadascuna de les administracions per als exercicis següents es fixarà firmant un annex al conveni segons les disponibilitats pressupostàries de les parts.
  
Acordada la quantitat que ha d'aportar el Ministeri d'Educació i Cultura i la Generalitat Valenciana per a 1998, les parts
  
Acorden
  
Primer
  
Segons estableix la clàusula 1 del conveni de col·laboració entre el Ministeri d'Educació i Cultura i la Generalitat Valenciana per a la realització del Catàleg Col·lectiu del Patrimoni Bibliogràfic, la quantitat total per a 1998 es fixa en 97.174.776 pessetes (quinze milions de pessetes), de les quals el Ministeri d'Educació i Cultura aportarà 6.000.000 pessetes (sis milions de pessetes), es a dir el 40 per cent del total, i la Generalitat Valenciana aportarà 9.000.000 pessetes (nou milions de pessetes), és a dir, el 60 per cent del total.
  
L'aportació de la Generalitat Valenciana es farà a càrrec de l'aplicació pressupostària 95.89.207.23.360.20, línia 406/98 €Ajudes formació en arxius i biblioteques i catàleg col·lectiu del patrimoni bibliogràfic?, per import de 4.500.000 pessetes (quatre milions cinc-centes mil pessetes) i la resta a càrrec de l'aplicació pressupostària 79.47.536.18.153.87.
  
Segon
  
La quantitat que aporta el Ministeri d'Educació i Cultura serà lliurada a la Generalitat Valenciana una volta signat el present annex, i serà invertida en el pagament de personal catalogador, segons allò establit en la clàusula 1 del conveni.
  
La ministra d'Educació i Cultura,
  
ESPERANZA AGUIRRE GIL DE BIEDMA
  
El conseller de Cultura, Educació i Ciència,
  
FRANCISCO E. CAMPS ORTIZ